GOG besejrede nordjyderne med 41-39 i pokalbraget.

Der var lagt op til en tæt kamp, da storholdene GOG og Aalborg Håndbold mødtes i den sidste pokalkvartfinale. Der var mange stjerner til stede i aftenens stormøde. Hele tre af de fire slutrundedebutanter, der til januar skal spille for herrelandsholdet ved VM, var at finde. Det drejer sig om: Mads Hoxer fra Aalborg Håndbold, Simon Pytlick fra GOG, og Lukas Jørgensen fra GOG. Tæt første halvleg I første halvleg var kampen tæt med skiftevis mål i begge lejre, men i 20. minut kom fynboerne i front. Først var det Vind fra højre fløj, og derefter Tollbring fra venstre fløj, der bragte GOG foran 13-11. Fynboerne straffede fejlene fra Aalborg og stak afsted på kontra. Efter en timeout kom Aalborg dog igen, og så var det jydernes tur til at straffe en fejl fra modstanderen, som udlignede til 15-15. Lukas Jørgensen fik kampens første udvisning. Han slog Mads Hoxer på skudarmen, og så var der straffe til Aalborg. Emil Madsen udlignede sikkert på straffe. Storholdene gik til pause ved 18-18 i første halvleg. Tabte bolde og fejl GOG startede med bolden og fik hurtigt bragt sig foran 19-18. Aalborg-angrebet havde svært ved at finde løsningerne mod det aggressive GOG-forsvar, der efter 37 minutter var foran med en firemålsføring. Fynboerne fik for alvor sat sig på kampen i anden halvleg med 34-29 til GOG med 12 minutter tilbage. Aalborg holdt fast i modet, men med tabte bolde og fejl lykkedes det ikke at ændre på udfaldet. GOG vandt 41-39 og går i Final 4.